JMART โบรกฯชู 3 ปัจจัยเด่นน่าเก็บ แนะซื้อเป้าหมาย 16.00 บาท
JMART โบรกฯชู 3 ปัจจัยเด่นน่าเก็บ แนะซื้อเป้าหมาย 16.00 บาท
12 มิ.ย. 2560

บล.บัวหลวง ระบุในบทวิเคราะห์วันนี้ (12มิ.ย.) ว่า บริษัท เจ มาร์ท จำกัด (มหาชน) หรือ JMART เริ่มคำแนะนำซื้อราคาเป้าหมาย 16 บาท (อิง P/E 26.8 เท่า จาก ค่าเฉลี่ยในอดีต +1SD; Fully diluted EPS) เรามอง JMART เป็นกลุ่มบริษัทที่มีจุดเด่นด้านการทำธุรกิจ Retail โดยเฉพาะกับตลาด Mass และมี Synergy ด้านการใช้ฐานข้อมูลร่วม และหน้าร้านของ JMART ที่มีกว่า 200 สาขาทั่วประเทศ เราคาดกำไรจะเติบโตสูงเฉลี่ย 27%/ปี ในช่วง 2016-19 (CAGR)
(1) JMART เป็นผู้จำหน่ายโทรศัพท์มือถือ, สมาร์ทโฟน รายใหญ่ของประเทศที่มุ่งทำตลาดหลากหลายยี่ห้อ มุ่งเน้นตลาด Mass ซึ่งอยู่ในช่วงที่เติบโตสูง และมีมาร์จิ้นสูง
(2) JMT ธุรกิจติดตามและบริหารหนี้เสีย เป็นธุรกิจที่มีอัตราการขยายตัวสูง และมีความเสี่ยงต่ำเพราะการซื้อหนี้มาบริหารในราคาที่มีส่วนลดสูง
(3) บริษัทในเครืออื่นๆ เช่น SINGER (ขายสินค้า Households ที่มีทั้งระบบขายตรงและเงินผ่อน), J (พัฒนาอสังหาฯ และศูนย์การค้า) และ J-Fintech (ให้บริการทางการเงิน รวมถึงการเงินออนไลน์) ที่มี Synergy ในการเป็นทั้งช่องทางจัดจำหน่าย, จัด finance ให้กับสินค้าของ JMART ซึ่งถือเป็นจุดแข็งของกลุ่ม JMART